b'\n_START_ARTICLE_\nVirga\n_START_PARAGRAPH_\nVirga je padavina iz oblakov, ki pa ne dose\xc5\xbee tal._NEWLINE_\xc4\x8ce obla\xc4\x8dna kaplja postane dovolj velika, da je njena hitrost padanja ve\xc4\x8dja od vzgornika, kaplja zapusti oblak in postane de\xc5\xbeevna kaplja. Mejna vrednost premera kaplje v pr\xc5\xa1enju je pribli\xc5\xbeno 0,2 mm, tipi\xc4\x8dna obla\xc4\x8dna kaplja pa ime premer 2 mm. De\xc5\xbeevne kaplje tak\xc5\xa1ne velikosti lahko padajo s hitrostjo do 6,5 m/s. \xc4\x8ce je zrak med spodnjim robom oblaka in tlemi zadosti suh, manj\xc5\xa1e de\xc5\xbeevne kaplje izhlapijo \xc5\xa1e preden dose\xc5\xbeejo tla._NEWLINE_Ta pojav je mogo\xc4\x8de opaziti, ko padavine zapustijo oblak v de\xc5\xbeevni zavesi, ki se proti tlom o\xc5\xbea, dokler povsem ne izgine. Tak\xc5\xa1na obla\xc4\x8dna zavesa se imenuje virga, vidna pa je tudi pri visokih cirusnih oblakih, kjer so padavine v obliki kristalov. Ta pojav je mo\xc5\xbeen le v sloju, kjer hitrost vetra nara\xc5\xa1\xc4\x8da z vi\xc5\xa1ino \xe2\x80\x93 oblak se premika z mo\xc4\x8dnim vetrom, ledeni kristali pa padajo v plast zraka pod oblakom, v kateri je veter \xc5\xa1ibkej\xc5\xa1i.'